Aangesien dit nou maar die tweede bestaans week van klein martin is, gaan ek nog 'n paar foto's blog, maar dan sal ek wag totdat iets daadwerkliks gebeur het - soos 'n kruip of 'n tand wat uitgekom het. Julle verstaan.
Anyway, daar loop ek weg met die draad van my storie. Die aankoms van klein Martin Shepherd (Jr) was Sondagoggend 11:20 am, die 18de Februarie 2007. Anel het reeds 1:20, 'n hele tien ure vroeër, in kraam gegaan, maar daai tyd van die nag is dokters nie oorgewillig nie. So jou vrou lê maar en wriemel van pyn tot so 3-uur die oggend, waarna 'n dokter eindelik kom kyk, en dan sê hy sal die narkotiseur laat kom vir die epiduraal, wat dan eers 6-uur die oggend opdaag en die naald in die rugwerwel druk (eish) wat dan tot 10-uur vat om te werk, wat lei tot die poging om die kind normaal te laat kom (want dis wat die briljante vroueginekoloog voorgestel het) net om 'n halfuur later te hoor die kind is te groot vir die bekken en 'n keisersnit moet gedoen word, wat lei tot ekstra verdowing en 'n trippie na die teater en uiteindelik, 10 uur later, skree die outjie.
Maar soos julle sal verwag, is die doel van hierdie posting nie om te praat oor die geboorte en die baba nie, maar oor die plaas van fotos van die geboorte van die baba. Weereens, die van julle wat dit nie wil sien nie, kyk weg, gaan weg. 'n Paar grillerige foto's volg.
Wel ja, ek is ook uit die steentydperk. Ek was nog besig op die ou Blogger laas jaar en het sit en wag vir Beta, nou sien ek Beta is ook al weer verby so ek het nou ge"upgrade" na die nuwe Blogger en sal sien wat nuut is so met die tyd saam.
Ek het bitter lanklaas geblog, want dit was vakansie en dit was baie werk en tussendeur die baba stories en alles. Maar dis seker nodig dat ek vinnig begin blog, want die baba (klein Martin) gaan enige oomblik sy verskyning maak en dan sit ek en slaap wat die blog aanbetref. Julle sal seker 'n belaglike hoeveelheid foto's van 'n lelike gerimpelde klein pienk dingetjie op hierdie blog sien een van die dae. En nee, ek praat nie van die onnoembare nie...
Dis net, ander mense se babatjies lyk maar altyd so half gruwelik. So ek neem aan my laaitie sal ook nou nie juis 'n klein oil painting vir julle ouens wees nie, maar ek verstaan. Ekself het al vir menige trotse ouer 'n fake smile opgesit en gemompel hoe "oulik" die kleinding is, terwyl ek eintlik wonder hoe hulle die honde van die outjie af weghou. Net 'n grappie.
Ek wil ook aan Willem Espag sê dat ek bitter jammer is ek het nooit reageer op sy comments nie. Ek het eerlikwaar eers vandag weer na my blog gekyk en toe sy comments gesien. Jammer ek is laat, 'n "skinner rubriek" is seker nou nutteloos synde jy weer terug in die land is. En vra vir Ed van die niggie ding.
Kommentaar 1: Ek is verheug oor die vordering van die verhouding tussen 'n sekere paartjie. Hulle lyk quite orraait saam, en nie een is 'n betreklik negatiewe invloed op die ander nie. Ek voorsien net goeie dinge uit daai verhouding voortspruit, en wens hulle voorspoed toe. Maar op 'n stadium moet mens se familie ook net weet wat aangaan. Behalwe as jy dink jou familie is die oorsaak van vorige mislukte verhoudings. Ek weet nie.
Kommentaar 4: Protea krieket lyk op dreef. Ek voorspel steeds 'n semi final plekkie in die Wêreldbeker oor twee maande.
Kommentaar laaste: meer 'n vraag: Hoekom is vrouens op hul vrygewigste by troues, kitchen teas en stork parties? Hoekom is mans op hul vrygewigste in kroeë, bachelors parties en strip clubs? Hoekom raas die buurman se partytjie net as jy nie genooi is nie? En hoekom, o hoekom, moet ek vir 50 minute in 'n tou staan by die poskantoor net om as ek voor kom te hoor ek moet die pakkie by die bliksem langsaan afhaal. Ek meen, die afskorting tussen hulle is 5 voet hoog. Komaan!!
Wel, miskien sal ek nog een op Vrydagoggend indruk, net voor ek en vroulief Kaap toe vlieg vir die feesgety. Ek gaan weer af, hoofsaaklik om vir mammie en pappie geskenkies te gee (synde ons so ver agter is wat geskenke betref, ons ouers het amper hul rue gebreek vir ons in die ou dae, so ons skuld hulle alles wat ons het).
En terwyl ek nou op hierdie tipe onderwerp is, plaas ek ook 'n ou foto'tjie vir die sag en volrond website. Dis nie baie blatant nie, net so bietjie pikant. Julle kry die idee....
En dan, met oujaarsaand in gedagte, die tipe van girl wat ouens soos ons van hou. Hierdie girls weet presies wat ons nou rerigwaar in die lewe nodig het na 'n lang jaar op kantoor...
En dan, as 'n vroeë Kersgeskenk, vir daai ouens wat meer van die fliek Spanglish gehou het as wat goed is vir hulle....